**ชื่อโครงการ** จัดสภาพแวดล้อมห้องเรียนคุณภาพให้เอื้อต่อการเรียนรู้

**สนองกลยุทธ์ สพฐ.** กลยุทธ์ที่ ๓

**แผนงาน**  บริหารงานทั่วไป

**ลักษณะโครงการ** โครงการต่อเนื่อง

**ผู้รับผิดชอบ**  นางสาวเสาวคนธ์ โทบุราณ

**ระยะเวลาดำเนินการ** ตลอดปีการศึกษา ๒๕๖๔

....................................................................................................................................................................................

**๑. หลักการและเหตุผล**

ตามที่ทางสำนักงานเขตพื้นที่การศึกษาประถมศึกษาขอนแก่น เขต ๑ ได้กำหนดให้สถานศึกษาได้จัดห้องเรียนให้เป็นห้องเรียนคุณภาพ โดยมีตัวชี้วัดเป็นกรอบในการเป็นแนวทางการปฏิบัติ กล่าวคือ ห้องเรียนคุณภาพ หมายถึง ห้องเรียนที่มีการจัดสภาพแวดล้อมภายในและภายนอกที่เอื้อต่อ คุณภาพนักเรียนเกิดขึ้นในชั้นเรียนอย่างแท้จริง มีครูผู้สอนจัดการเรียนรู้ได้คุณภาพมาตรฐานและนักเรียน มีคุณภาพตามมาตรฐานการศึกษาและมาตรฐานตามหลักสูตรแกนกลางการศึกษาขั้นพื้นฐานพุทธศักราช ๒๕๖๑ การปฏิรูปการศึกษาที่ผ่านมาเปิดโอกาสให้ชุมชนเข้ามามีส่วนร่วมในการจัดการศึกษา ทั้งทางตรงในรูป ของคณะกรรมการสถานศึกษา ขั้นพื้นฐาน และทางอ้อมในรูปของสมาคมผู้ปกครอง ศิษย์เก่า หน่วยงาน องค์กรภาครัฐ ภาคเอกชน รวมทั้งสถานประกอบการต่างๆ สิ่งที่เห็นได้ชัด คือสถานศึกษาเป็นผู้จัดทำ หลักสูตรเพื่อจัดการเรียนรู้แก่ผู้เรียนให้มีคุณภาพตามเป้าหมาย วิสัยทัศน์ ความต้องการและบริบทของ ท้องถิ่นโดยใช้กรอบหลักสูตรแกนกลาง การที่สถานศึกษามีอิสระในการบริหารจัดการการศึกษาด้วยตนเอง ย่อมทำให้คุณภาพผู้เรียน คุณภาพการบริหารจัดการศึกษาแตกต่างกันไป ด้วยเหตุนี้พระราชบัญญัติการศึกษา แห่งชาติ พ.ศ.๒๕๔๒ และที่แก้ไขเพิ่มเติม(ฉบับที่ ๒)พ.ศ.๒๕๔๕ และ(ฉบับที่ ๓)พ.ศ.๒๕๕๓ จึงกำหนดให้ สถานศึกษาและหน่วยงานต้นสังกัด จัดให้มีระบบการประกันคุณภาพภายในสถานศึกษา เพื่อนำไปสู่การ พัฒนาที่ได้มาตรฐานเดียวกัน และให้มีการกำหนดมาตรฐานการศึกษาที่เป็นสาระเกี่ยวกับอุดมการณ์ เป้าหมาย และยุทธศาสตร์การจัดการศึกษาที่พึงประสงค์ มาตรฐานการศึกษาในทุกระดับทั้งสำนักงานเขตพื้นที่การศึกษา สถานศึกษาและห้องเรียน จึงมีความสำคัญอย่างยิ่งในในเชิงปรัชญา คือสำคัญต่อการวางรากฐานของการพัฒนาคุณภาพการศึกษาให้เกิด ความสมดุลในคุณภาพของผู้เรียน สามารถพัฒนาผู้เรียนให้มีคุณลักษณะที่พึงประสงค์เพื่อให้สามารถดำรงตน อยู่ในสังคมได้อย่างเป็นปกติสุข สอดคล้องกับความต้องการของสังคม ชุมชน และมีเอกลักษณ์ของท้องถิ่น หรือชุมชน เมื่อมองในการปฏิบัติมีความสำคัญต่อการวางนโยบาย การกำหนดวิสัยทัศน์ พันธกิจ และ มาตรการในการพัฒนาการจัดการศึกษา ทั้งในปัจจุบันและอนาคตที่สภาพแวดล้อม มีความเปลี่ยนแปลงไป อย่างรวดเร็ว นอกจากนี้ยังมีความสำคัญในแง่ของการเป็นฐานข้อมูลสนับสนุนการพยากรณ์คุณภาพ ที่คาดหวังตามที่ต้องการ ก่อให้เกิดการวางแผนระยะสั้น ระยะกลาง และระยะยาวล่วงหน้าได้ ดังนั้นเพื่อเป็นการสนองนโยบายทางโรงเรียนบ้านพรุดินนา จึงจัดทำโครงการห้องเรียนคุณภาพขึ้นเพื่อให้บรรลุเป้าหมายตามมาตรฐานการศึกษา

**๒. วัตถุประสงค์**

๒.๑ เพื่อปรับปรุงและพัฒนาองค์ประกอบด้านครู/หลักสูตร/กระบวนการเรียนการสอนทั้งระบบ

๒.๒ เพื่อจัดทำข้อมูลด้านนักเรียน/รู้จักนักเรียนเป็นรายบุคคล/ระบบดูแลช่วยเหลือนักเรียน

๒.๓ เพื่อจัดทำองค์ประกอบด้านผู้บริหาร/การบริหารจัดการ/ภาวะผู้นำ

๒.๔ เพื่อปรังปรุงสภาพและบริบทของโรงเรียน/ห้องเรียน/แหล่งเรียนรู้/ปัจจัยส่งเสริมสนับสนุน

๒.๕ เพื่อการมีส่วนร่วมของผู้ปกครอง

๒.๖ เพื่อปรับปรุงและพัฒนาองค์ประกอบด้านชุมชน/การส่งเสริมการเรียนรู้

**๓. เป้าหมาย**

**เชิงปริมาณ**

๓.๑ ครูและบุคลากรทางการศึกษาโรงเรียนพระบุบ้านหันราษฎร์ประสาท

๓.๒ อาคารเรียน อาคารประกอบ จำนวน ๓ หลัง สนามกีฬา สนามเด็กเล่น ได้รับการพัฒนาและใช้เป็น แหล่งเรียนรู้

๓.๓ ห้องเรียน ห้องปฏิบัติการ จำนวน ๑๐ ห้อง มีความพร้อมและเป็นไปตามเกณฑ์ของห้องเรียนคุณภาพ

**เชิงคุณภาพ**

๓.๔ ร้อยละ ๙๕ ครูและบุคลากรทางการศึกษามีความรู้ความเข้าใจเกี่ยวกับการดำเนินงานห้องเรียน

 คุณภาพ

๓.๕ ร้อยละ ๑๐๐ อาคารเรียน อาคารประกอบ จำนวน ๓ หลัง สนามเด็กเล่น ได้รับการพัฒนา และใช้เป็นแหล่งเรียนรู้

๓.๖ ร้อยละ ๑๐๐ ห้องเรียน ห้องปฏิบัติการ จำนวน ๑๐ ห้อง มีความพร้อมและเป็นไปตามเกณฑ์ของ ห้องเรียนคุณภาพ

**๔. ระยะเวลาดำเนินการ**

 ๔.๑ รายละเอียดกิจกรรม

|  |  |  |  |
| --- | --- | --- | --- |
| **ขั้นตอนการดำเนินงาน** | **กิจกรรม/ระยะเวลา** | **งบประมาณ** | **ผู้รับผิดชอบ** |
| ๑. ขั้นวางแผน  (Plan) | ผู้รับผิดชอบวางแผนดำเนินงานแต่งตั้งคณะทำงาน และเสนอขออนุมัติโครงการ / พ.ค.๖๔ | - | นางสาวเสาวคนธ์ โทบุราณ |
| ๒. ขั้นดำเนินการ (Do) | กิจกรรม ได้แก่ห้องเรียนน่าอยู่ สิ่งแวดล้อมน่าเรียน | ๒๐,๐๐๐ | นางสาวเสาวคนธ์ โทบุราณ |
| ๓. ขั้นติดตาม ตรวจสอบ ปรับปรุง (Check&Action) | ๑. รายงานครั้งที่ ๑ / ๓๐ มิถุนายน ๖๔๒. รายงานครั้งที่ ๒ / ๓๐ กันยายน ๖๔๓. ประเมินโครงการ / ๑๐ – ๒๐ มี.ค.๖๕ | - | นางสาวเสาวคนธ์ โทบุราณ |
| ๔. ขั้นรายงานผล  (Report) | จัดทำรายงานการประเมินโครงการส่งงานแผนงานฯ / ๑ – ๑๕ เม.ย.๖๕ |  | นางสาวเสาวคนธ์ โทบุราณ |

๔.๒ ระยะเวลาดำเนินการ ตลอดเดือนมิถุนายน ๒๕๖๔

**๕. สถานที่ดำเนินการ**

 โรงเรียนพระบุบ้านหันราษฎร์ประสาท

**๖. ทรัพยากรที่ใช้**

งบประมาณจากเงินอุดหนุนรายหัว ๒๐,๐๐๐ บาท

**๗. ตัวชี้วัดความสำเร็จ**

 ๗.๑ สภาพบริเวณภายในห้องเรียนมีความสวยงาม เหมาะสมในการจัดการเรียนสอน

 ๗.๒ ร้อยละของผู้ใช้บริการมีความพอใจ

 ๗.๓ ร้อยละของนักเรียนมีทักษะในการเรียนเพิ่มขึ้น

 ๗.๔ ร้อยละของนักเรียนมีสุขภาพกายและจิตที่ดี

 ๗.๕ ร้อยละของนักเรียนมีความปลอดภัยในสวัสดิภาพด้านต่าง ๆ

**๘. ผลที่คาดว่าจะได้รับ**

 ๘.๑ บริเวณภายในภายนอกห้องเรียนสะอาด และปลอดภัยเหมาะสมในการจัดการเรียนการสอน

๘.๒ นักเรียนได้รับความสะดวก ปลอดภัยในการใช้บริการด้านสภาพแวดล้อมของโรงเรียน

 ๘.๓ สภาพแวดล้อมบริเวณโรงเรียนมีความสวยงาม ร่มรื่น เหมาะแก่การเรียนรู้และประกอบกิจกรรม

ต่าง ๆ

**๙. การประเมินผล**

เครื่องมือ

 ๙.๑ แบบสังเกต

 ๙.๒ แบบสอบถามความพึงพอใจของนักเรียน และบุคลากรในโรงเรียน

 ลงชื่อ ผู้เสนอโครงการ

 ( นางสาวเสาวคนธ์ โทบุราณ )

 ครู คศ.๑

 ลงชื่อ ผู้เห็นชอบโครงการ

 ( นางละเอียด วงค์ชมภู)

 หัวหน้าฝ่ายบริหารงานทั่วไป

 ลงชื่อ ผู้อนุมัติโครงการ

 ( นายกรกช วรรณไชย )

 ผู้อำนวยการโรงเรียนพระบุบ้านหันราษฎร์ประสาท